Florence Arthaud (28. lokakuuta 1957 Boulogne-Billancourt, Ranska – 9. maaliskuuta 2015 Villa Castelli, La Riojan maakunta, Argentiina) oli ranskalainen kilpapurjehtija. Arthaud sai surmansa Villa Castellin helikopterionnettomuudessa maaliskuussa 2015. Samassa onnettomuudessa kuolivat myös ranskalainen nyrkkeilijä Alexis Vastine ja uinnin olympiavoittaja Camille Muffat.